Novosibirsk

Novosibirsk (ruski: Новосибирск) je treći grad po veličini u Rusiji, nakon Moskve i Sankt Peterburga, i najveći grad u Sibiru, odnosno azijskom dijelu Rusije. Administrativni je centar Novosibirske oblasti kao i Sibirskog federalnog okruga. Sa brojem stanovnika od 1473754 (popis iz 2010. godine) najmnogoljudniji je grad azijskog dijela Rusije. Historija Grad je osnovan 1893. godine na budućem mjestu gdje će Transsibirska željeznica premostiti rijeku Ob. Prvobitni naziv grada je bio Novonikolajevsk u čast svetog Nikole i ruskog cara Nikole II. U vrijeme otvaranja mosta 1906. u Novonikolajevsku je živjelo 7.800 ljudi, a već godinu dana kasnije broj stanovnika se povećao na 47.000. Ime grada je promijenjeno 1926. godine. Saobraćaj U Novosibirsku postoji Međunarodni aerodrom Tolmačovo, te gradski aerodrom odakle avioni lete samo u sjeverne nedostupne tajge, riječna luka i stanica Transsibirske željeznice. Novosibirski metro je otvoren 1985. i još uvijek se gradi. Sastoji se iz 2 linije koje se ukrštaju u centru grada. Ukupno ima 13 stanica. Tramvajska mreža je zanemarena od kada je izgrađen metro. Gradska mreža trolejbusa povezuje gotovo sve gradske četvrti, iako im nedostaju nove investicije, pa je zbog toga najvažniji vid transporta autobus. Pored komunalnih linija, građane transportuju i privatni mini-autobusi. Reference Vanjski linkovi Službena stranica Novosibirski žurnal o životu u Sibiru Vijesti iz NovosibirskaArhivirano 4. 4. 2014. na Wayback Machine Novosibirsk MIRNSK.Ru Novosibirsk u slikama Nedovršeni članak Novosibirsk koji govori o gradovima treba dopuniti. Dopunite ga prema pravilima Wikipedije.